রোহিতের ব্যাটিং প্র্যাকটিসে সমর্থকের আজব দাবি!

কলকাতা: ক্রিসমাসের (Christmas) পরের দিন সকালেই শুরু ভারত বনাম অস্ট্রেলিয়া চতুর্থ টেস্ট (Border-Gavaskar Trophy)। প্রস্তুতিতে মগ্ন দুই দল। টেস্ট ক্রিকেটে ফর্ম একেবারেই ভালো যাচ্ছে না ভারত অধিনায়ক রোহিত শর্মার (Rohit Sharma)। নেটে অনেকটা সময় ব্যাটিংয়ে সময় দিচ্ছেন তিনি। তাঁর নেট প্র্যাকটিসের সময় ঘটল মজার ঘটনা।

ভারতের ব্যাটিং লাইন আপে ছক্কা হাঁকাতে এক নম্বর রোহিত। তবে টেস্ট ম্যাচের অনুশীলনে তিনি নিবিষ্ট মনে গ্রাউন্ড শট খেলছিলেন। অনুশীলন দেখতে আসা এক ভারত সমর্থক রোহিতকে ছয় মারতে বললেন। ব্যাটিং থামিয়ে তাঁকে জবাবও দিলেন তিনি। তারপর আবার অনুশীলনে মগ্ন হয়ে গেলেন ভারত অধিনায়ক।

আরও পড়ুন: খেলরত্ন পুরস্কারের মনোনয়নেই নেই মনু ভাকেরের নাম!

During team India’s practice session fan to Rohit Sharma :- “Rohit Bhai chakka maaro…”?

Rohit to fan :- “who is that? you want a six”? pic.twitter.com/mEHedVdBz8

— ???????⁴⁵ (@rushiii_12) December 23, 2024

এই ঘটনার এক এই মুহূর্তে সোশ্যাল মিডিয়ায় ভাইরাল হয়ে পড়েছে। সমর্থকটি চেঁচিয়ে বলছেন, “রোহিত ভাই, ছক্কা মারুন।” রোহিত ব্যাটিং থামিয়ে গ্যালারির দিকে মুখ তুলে বললেন, “কে বলল এটা? তুমি ছক্কা চাও?” এরপর স্টান্স নিয়ে পরের বলে ফের রক্ষণাত্মক স্ট্রোক খেলেন অধিনায়ক।

প্রসঙ্গত, খারাপ ফর্মের জন্য প্রবলভাবে সমালোচিত হচ্ছেন ‘হিটম্যান’। রানে ফিরতে ছয় নম্বরে নামছেন তিনি, যাতে নতুন বলের মুখোমুখি না হতে হয়। তা সত্ত্বেও রান পাচ্ছেন না। বিভিন্ন মহলে তাঁকে বসানোর দাবি উঠছে। এমনকী লাল বলের ফর্ম্যাট থেকে রোহিতের অবসর নেওয়ার পক্ষে সওয়াল করছেন কেউ কেউ।