বক্সিং ডে টেস্টে ভারতের একাদশ কী হতে পারে?

সেঞ্চুরিয়ন: বিশ্ব টেস্ট চ্যাম্পিয়নশিপের ফাইনালের (WTC Final 2023) পর আগামিকাল, মঙ্গলবার লাল বলের ক্রিকেটে ফিরছে টিম ইন্ডিয়া (Team India)। কাল সেঞ্চুরিয়নের সুপারস্পোর্ট পার্কে দক্ষিণ আফ্রিকার (South Africa) মুখোমুখি রোহিত শর্মার (Rohit Sharma) দল। টি২০ এবং ওডিআই সিরিজে রোহিত ছাড়াও ছিলেন না বিরাট কোহলি (Virat Kohli), জসপ্রীত বুমরা (Jasprit Bumrah) এবং মহম্মদ শামি (Mohammad Shami)। চারজনেরই টেস্ট সিরিজে প্রত্যাবর্তনের কথা ছিল, কিন্তু শামি চোটের জন্য দলে নেই। প্রোটিয়াভূমের পেস সহায়ক পরিবেশে তাঁর অনুপস্থিতি নিশ্চয়ই টের পাবে ভারত।

মঙ্গলবার টিম ইন্ডিয়ার প্রথম একাদশ কেমন হয় সেদিকে নজর রয়েছে। সুনীল গাভাসকর (Sunil Gavaskar) যেমন বলছেন, তিন পেসার এবং দুই স্পিনার খেলানো হোক। বুমরা, সিরাজের সঙ্গে মুকেশ কুমার এবং স্পিনে অশ্বিন-জাদেজা জুটি। এদিকে স্কোয়াডে রয়েছেন শার্দূল ঠাকুর। তাঁর সুযোগ পাওয়ার সম্ভাবনাও প্রবল।

আরও পড়ুন: ভারতের বক্সিং ডে টেস্ট কখন কোথায় দেখতে পারবেন?

Preps in full swing for the Boxing Day Test ?#TeamIndia sharpen their fielding skills ahead of the first #SAvIND Test tomorrow in Centurion ?? pic.twitter.com/SftEN2kDED

— BCCI (@BCCI) December 25, 2023

টেস্ট ফর্ম্যাটে ইনিংস ওপেন করছিলেন রোহিত ও শুভমন গিল। কিন্তু সানি চাইছেন রোহিতের সঙ্গে নামুক তরুণ প্রতিভা যশস্বী জয়সওয়াল। গিলকে তিনে চাইছেন কিংবদন্তি ওপেনার। দীর্ঘদিন ধরে এই ফর্ম্যাটে ভারতের তিন নম্বর চেতেশ্বর পুজারাকে আর চাইছেন না নির্বাচকরা। তিন নম্বর কোহলির জায়গা। পাঁচ নম্বরে দীর্ঘদিনের ব্যাটার অজিঙ্ক্য রাহানেও বাদ। পাঁচ এবং ছয়ে খেলবেন শ্রেয়স আইয়ার এবং কে এল রাহুল। কিপিং রাহুলই করবেন।

বক্সিং ডে টেস্টে ভারতের সম্ভাব্য একাদশ: রোহিত শর্মা, যশস্বী জয়সওয়াল, শুভমন গিল, বিরাট কোহলি, শ্রেয়স আইয়ার, কে এল রাহুল, রবীন্দ্র জাদেজা, শার্দূল ঠাকুর, জসপ্রীত বুমরা, মহম্মদ সিরাজ, মুকেশ কুমার।