ভারতের বক্সিং ডে টেস্ট কখন কোথায় দেখতে পারবেন?

সেঞ্চুরিয়ন: কাল, মঙ্গলবার শুরু হচ্ছে বক্সিং ডে টেস্ট। সেঞ্চুরিয়নের সুপারস্পোর্ট পার্কে দক্ষিণ আফ্রিকার (South Africa) মুখোমুখি ভারত (India)। ইতিমধ্যেই প্রোটিয়াদের সঙ্গে টি২০ এবং ওডিআই সিরিজ খেলে ফেলেছে টিম ইন্ডিয়া (Team India)। কিন্তু টেস্ট সিরিজের গুরুত্ব সবথেকে বেশি। দক্ষিণ আফ্রিকায় আজ পর্যন্ত টেস্ট সিরিজ জেতেনি ভারত, ফলে দুই ম্যাচের এই সিরিজ আরও উত্তেজক হতে চলেছে। এই প্রথমবার ফেভারিট হিসেবে খেলতে নামছে রোহিত শর্মার (Rohit Sharma) দল। অন্তত বিশেষজ্ঞদের তেমনটাই দাবি।

টি২০ এবং ওডিআই সিরিজের মতোই টেস্ট সিরিজের সরাসরি সম্প্রচার করবে স্টার স্পোর্টস নেটওয়ার্ক। যদি স্মার্টফোনে দেখতে চান তাহলে আপনাকে ডাউনলোড করতে হবে ডিজনি প্লাস হটস্টার অ্যাপ। থাকতে হবে সাবস্ক্রিপশন এবং ঠিকঠাক ইন্টারনেট পরিষেবা। দক্ষিণ আফ্রিকা যেহেতু ভারতের থেকে অনেক পশ্চিমে তাই সময়ের বিচারের অনেকটা পিছিয়ে। সে কারণেই খেলা শুরু হবে ভারতীয় সময় দুপুর দেড়টায়।

আরও পড়ুন: প্রোটিয়া আক্রমণের সেই ধার নেই, কেন বললেন সানি

Test Match Mode ?#TeamIndia batters are geared up for the Boxing Day Test ?#SAvIND pic.twitter.com/Mvkvet6Ed9

— BCCI (@BCCI) December 25, 2023

প্রসঙ্গত, টি২০ সিরিজ ড্র এবং ওডিআই সিরিজ জেতার পর মঙ্গলবার দুই ম্যাচের টেস্ট সিরিজ খেলতে নামছে ভারত। ছুটি কাটিয়ে ফিরেছেন দলের দুই সিনিয়র ব্যাটার রোহিত শর্মা এবং বিরাট কোহলি (Virat Kohli)। বিরাটকে নিয়ে আচমকাই অনিশ্চয়তার সৃষ্টি হয়েছিল, কারণ পারিবারিক কারণে হঠাৎই দেশে ফিরতে হয় তাঁকে। তবে কাজ মিটিয়ে সেঞ্চুরিয়নে দলের সঙ্গে যোগ দিয়েছেন বিরাট। বড়দিনের সকালে বিরাট-রোহিত সহ টিম ইন্ডিয়ার ব্যাটারদের নেট প্র্যাকটিসের ভিডিও পোস্ট করল বিসিসিআই (BCCI)।

নেটে সবাইকেই বেশ আগ্রাসী মেজাজে স্ট্রোক খেলতে দেখা গেল। ভিডিওর ক্যাপশনে লেখা, ‘টেস্ট মোড অন’। কিন্তু সাদা বলের ক্রিকেটের মতোই নেটে বল মারলেন ভারতীয় ব্যাটাররা। প্রসঙ্গত, বিশ্বকাপ ফাইনালে (CWC 2023 Final) হারের পর এই প্রথম আন্তর্জাতিক ক্রিকেট খেলতে নামছেন রোহিত-বিরাট। সিরিজ জিততে দুই সিনিয়রের ব্যাট সবথেকে বড় ভরসা। কিংবদন্তি ভারতীয় ব্যাটার সুনীল গাভাসকর (Sunil Gavaskar) মনে করছেন, এঁরা দু’জন টেস্ট সিরিজে অনেক রান করবেন।